प्रो॰ तुलसीराम:- ये बात तो सही है कि दलितों का इतिहास बिल्कुल दरकिनार किया गया। पूरे समाज में, एक ही गाँव में तरह-तरह की जातियों के लोग रहते हैं। एक जाति किस तरह से रहती है, कितना अत्याचार सहती है देखते है लोग, लेकिन कोई रिआलाइज नहीं करता। उसको मान्यता नहीं देता क्योंकि वह एक परम्परा का अंग है। शोषण भी परम्परा बन गयी थी। जहाँ किसी भी तरह का शोषण परम्परा बन जाए तो वह एकदम अमानवीय हो जाता है। फिर उसके प्रति किसी का ध्यान नहीं जाता। सबाल्टर्न हिस्ट्री को यह श्रेय तो जाता है। सबाल्टर्न स्टडी करने वाले लोगों से शुरू हुआ कि जो सामाजिक तौर पर बहिष्कृत लोग हैं, उनके लेखन को उनके समाज को दुनिया के सामने उघोड़कर रखने की परम्परा शुरू हुई। जाहिर है उसका असर भारत पर भी पड़ा है और ये जो सामाजिक भेदभाव को उजागर करके सामने लाया जा रहा है यूरोप और अमेरिका में सबाल्टर्न कहा जाता है। भारत में वस्तुतः दलित आत्मकथाओं में ये चीजें रिफलेक्ट हो रही हैं। अभी भी उस तरह से सीधे-सीधे इतिहास नहीं लिखा जा रहा है। जो अत्याचार से पीड़ित समाज का सही-सही यथार्थ आत्मकथाओं में आ रहा है, उसे लोग अल्टर्नेटिव सोषलिस्ट बता रहे हैं। जबकि अभी जो इतिहास की मुख्य धारा है, उसमें ये चीजें नहीं आ पाई हैं। ये सिर्फ विकल्प प्रदान कर रहे हैं। अभी भी गैर दलित लेखकों में बहुत कम लोग हैं जो लिख रहे हैं। यह शुरूआती दौर में है। भारत में अगर कोई विषय सबसे ज्यादा डिस्टार्टेड है तो वह है इतिहास। इतिहास के पुनर्लेखन की आवष्यकता है। बड़े-बड़े इतिहासकार हमारे देष में हुए हैं; जिसमें मॉडर्न हिस्ट्री में विपिन चन्द्रा हैं। एंषियंट हिस्ट्री में आर॰ एस॰ शर्मा हैं, रोमिला थापर हैं। ये तमाम लोग हैं पर किसी ने भी अम्बेडकर के योगदान को कहीं भी नहीं दर्षाया है। ‘मॉडर्न इंडिया’ सबसे प्रसिद्ध पुस्तक है विपिन चंद्रा की। उस किताब में एक पंक्ति अम्बेडकर के बारे में है। वह भी इसलिए कि पूना एैक्ट पर उन्होंने साइन किया। बस एक लाइन, और कोई बात अम्बेडकर के बारे में नहीं। ऐसे इतिहास लिख रहे है लोग। इसीलिए मैंने कहा कि इतिहास सबसे ज्यादा डिस्टार्टेड है। इस वजह से इतिहास का पुनर्लेखन करने की जरूरत हैं। इस क्षेत्र में अभी दलित बहुत पिछड़े हुए हैं। जो कुछ इतिहास आ रहा है वह मॉडर्न जमाने के उत्पीड़न से प्रभावित होकर। यद्यपि उसका संबंध बहुत अतीत में जाता है, और पुराना है। यह कोई आधुनिक जमाने की बात नहीं है, ये तो सदियों से चला आ रहा है, लेकिन आधुनिक काल में यह दलितों की आत्मकथाओं में रिफलेक्ट होकर आ रहा है। दलितों का इतिहास इसी रूप में आ रहा है। वैकल्पिक इतिहास आत्मकथाओं के माध्यम से। हालांकि जिसे इतिहास कहते हैं उसकी व्यापकता इसमें नही है।